Julia Roberts

Julia Fiona Roberts (sündinud 28. oktoobril 1967) on Oscariga pärjatud USA näitleja ja endine modell. 

Ta sai kuulsaks 1990. aastate alguses, kui oli mänginud koos Richard Gere'iga armastuskomöödias "Kaunis naine" (1990). Ajakiri People on nimetanud Robertsi rekordiliselt viiel korral maailma kauneimaks naiseks. No Big Deal, Julia Roberts Has Been a Movie Star for 30 Years. Online. January 4, 2019. Vaadatud 24.12.2022.

Julia Roberts on esimene naisnäitleja, kellele maksti filmirolli eest 20 miljonit dollarit, kui ta mängis filmis "Erin Brockovich" keskkonnaaktivistist nimitegelast.Julia Roberts collects $20 million for Erin Brockovich. Archived from the original on December 31, 2018. Vaadatud 24.12.2022. 2000. aastal sai temast esimene näitleja, kes pääses ajakirja The Hollywood Reporter 50 mõjukaima naise nimekirja, mida koostatakse alates 1992. aastast.Julia Roberts first actress on Hollywood Reporter power list. The Guardian. December 5, 2000. Vaadatud 24.12.2022. Pärast seda sai Robertsist maailma kõige rohkem teeniv naisnäitleja: Hollywood Reporteri iga-aastases suurima sissetulekuga staaride nimekirjas hoidis ta esikohta neljal aastal järjest (2002–2005). Nicole Kidman Tops the Hollywood Reporter's Annual Actress Salary List. The Hollywood Reporter. November 30, 2006. Vaadatud 24.12.2022.

Roberts teenis filmis "Mona Lisa naeratus" (2003) kunstiajaloo professori osa eest rekordilised 25 miljonit dollarit, mis oli sel ajal suurim naisnäitleja teenitud summa filmirolli eest.Goldman, Lea; Blakeley, January 17, 2007. "The 20 Richest Women in Entertainment" 

 Auhinnad ja nominatsioonid 
Parima naispeaosatäitja Oscari nominent oli Roberts rolli eest filmis "Pretty Woman" (1990, "Kaunis naine"), kuid auhinna võitis filmi eest "Erin Brockovich" (2000), kus mängis nimosas.

Parima naiskõrvalosatäitja Oscari nominent on Roberts olnud osatäitmiste eest filmides "Steel Magnolias" (1989, "Terasmagnooliad") ja "August: Osage County" (2013, "Augustikuu").

Parima naisnäitleja Kuldgloobuse draamafilmide osas võitis Roberts peaosatäitmise eest filmis "Erin Brockovich" (2000). Selle rolli eest on ta võitnud ka BAFTA auhinna.

Parima naisnäitleja Kuldgloobuse komöödia või muusikali žanris võitis Roberts osa eest filmis "Pretty Woman" (1990, "Kaunis naine"). Nomineeritud on ta veel olnud filmides "My Best Friend's Wedding" (1997, "Mu parima sõbra pulm"), "Notting Hill" (1999, "Notting Hill") ja "Duplicity" (2009, "Kahepalgelised").

Kuldgloobuse auhinnale on Julia Roberts olnud nomineeritud naiskõrvalosatäitja kategoorias rollide eest filmides "Steel Magnolias" (1989, "Terasmagnooliad", võitis auhinna), "Charlie Wilson's War" (2007, "Charlie Wilsoni sõda") ja "August: Osage County" (2013, "Augustikuu").

Tema saavutuste hulka kuulub ka kahe Primetime Emmy auhinna võitmine: osalemise eest draamasarjas "Law & Order" (1999) ning telefilmis "The Normal Heart" (2014).Julia Roberts. Archived from the original on February 3, 2015.

 Isiklikku 
Robertsil on olnud romantilisi suhteid näitlejate Jason Patricu, Liam Neesoni, Kiefer Sutherlandi, Dylan McDermotti ja Matthew Perryga.Lague, Louise (July 1, 1991). Miss Roberts Regrets. People. Archived from the original on February 25, 2019.  Ta on olnud lühikest aega kihlatud Sutherlandiga (1991). 25. juunil 1993 abiellus ta kantrilaulja Lyle Lovettiga, kuid nad läksid lahku märtsis 1995. Aastatel 1998–2001 oli Julia Roberts suhtes näitleja Benjamin Brattiga.[Silverman, Stephen M. (July 11, 2001). Julia Roberts Lays It on the Line.] Archived February 14, 2015. Vaadatud 24.12.2022.

Roberts tutvus operaator Daniel Moderiga filmi "Mehhiklane " võtetel 2000. aastal, kui tal oli veel suhe Brattiga. Nad abiellusid 4. juulil 2002. Neil on kolm last: kaksikud, tütar ja poeg, kes on sündinud novembris 2004, ja teine poeg, kes on sündinud juunis 2007.Julia Roberts Welcomes a Baby Boy. People. June 18, 2007. Vaadatud 24.12.2022.

 Filmid 
 Aasta Film Eestikeelne pealkiri Roll 1987 "Firehouse" "Tulemaja" Babs 1988 "Blood Red" "Veripunane" Maria Collogero "Mystic Pizza" "Müstiline pizza" Daisy Arujo "Satisfaction" "Rahulolu" Daryle 1989 "Steel Magnolias" "Terasmagnooliad" Shelby Eatenton Latcherie 1990 "Flatliners" "Elumängud" Rachel Mannus "Pretty Woman" "Kaunis naine" Vivian Ward 1991 "Hook" "Kapten Konkskäsi" Tinkerbell "Dying Young" "Surra noorelt" Hilary O'Neil "Sleeping with the Enemy" "Vaenlasega voodis" Sara Waters / Laura Burney 1993 "The Pelican Brief" "Pelikani memorandum" Darby Shaw 1994 "Prêt-à-Porter" "Prêt-à-Porter" Anne Eisenhower "I Love Trouble" "Mu kallis rist ja viletsus" Sabrina Peterson 1995 "Something to Talk About" "Kõneaine" Grace King Bichon 1996 "Everyone Says I Love You" "Kõik ütlevad, et armastan sind" Von Sidell "Michael Collins" "Michael Collins" Kitty Kiernan "Mary Reilly" "Mary Reilly" Mary Reilly 1997 "Conspiracy Theory" "Vandenõuteooria" Alice Sutton "My Best Friend's Wedding" "Mu parima sõbra pulm" Julianne Potter 1998 "Stepmom" "Võõrasema" Isabel Kelly 1999 "Runaway Bride" "Põgenev pruut" Maggie Carpenter "Notting Hill" "Notting Hill" Anna Scott 2000 "Erin Brockovich" "Erin Brockovich" Erin Brockovich 2001 "Ocean's Eleven" "Oceani 11 – kõrged panused" Tess Ocean "America's Sweethearts" "Ameerika lemmikud" Kathleen "Kiki" Harrison "The Mexican" "Mehhiklane" Samantha Barzel 2002 "Confessions of a Dangerous Mind" "Ohtlikud ülestunnistused" Patricia Watson "Grand Champion" "Suur meister" Jolene "Full Frontal" "Eestvaates" Catherine/Francesca 2003 "Mona Lisa Smile" "Mona Lisa naeratus" Katherine Ann Watson 2004 "Ocean's Twelve" "Oceani kaksteist" Tess Ocean "Closer" "Tule lähemale" Anna Cameron 2006 "Charlotte's Web" "Charlotte koob võrku" Charlotte the Spider (hääl) "Beslan: Three Days In September" "Beslani: Septembri kolm päeva" Jutustaja "The Ant Bully" "Tilluke tülinorija" Hova (hääl) 2007 "Charlie Wilson's War" "Charlie Wilsoni sõda" Joanne Herring 2008 "Fireflies in the Garden" "Jaanimardikad aias" Lisa Waechter 2009 "Duplicity" "Kahepalgelised" Claire Stenwick 2010 "Valentine's Day" "Valentinipäev" Kate "Eat, Pray, Love" "Söö, palveta, armasta" Elizabeth Gilbert 2012 "Mirror, mirror" "Peeglike, peeglike" Queen Clementianna 2013 "August: Osage County"  "Augustikuu" Barbara Weston 2015 "Secret in Their Eyes" "Saladus nende silmades" Jessica Cobb 2016 "Mother's Day" "Emadepäev" Miranda Collins 2016 "Money Monster" "Rahamaailm" Patty Fenn 2017 "Wonder" "Väike ime" Isabel Pullman 2018 "Ben Is Back" "Ben on tagasi" Holly Burns 2022 "Ticket to Paradise" "Pilet paradiisi" Georgia Cotton

 Viited 

 Välislingid 


Kategooria:Ameerika Ühendriikide modellid
Kategooria:Ameerika Ühendriikide filminäitlejad
Kategooria:Sündinud 1967